smcproject/ml-wiki-sentences huggingface dataset:
പാരീസിൽ നിന്ന്  എക്കണോമിക്സിൽ ബിരുദവും കലാപഠനത്തിൽ ലണ്ടനിൽ നിന്ന് ബിരുദാനന്ദ ബിരുദവും നേടി.
നിരവധി പ്രദർശനങ്ങളിൽ പങ്കെടുത്തിട്ടുണ്ട്.
മാനവരാശിയെ വിഴുങ്ങുവാൻ സാങ്കേതികവിദ്യയെ അനുവദിക്കുന്നതിൽ യൂറോപ്പും അമേരിക്കയും വിലപിക്കാത്തതിലുള്ള ധ്വനിയെ 'സോറോ ഫോർ ദ റിയൽ സോറോ' എന്ന കലാസൃഷ്ടിലൂടെ പ്രതിഫലിപ്പിക്കുകയാണ് കൊച്ചി മുസ്സിരിസ് ബിനാലെയുടെ നാലാം ലക്കത്തിൽ ആഫ്രിക്കയുടേയും തദ്ദേശ സ്ഥാപനങ്ങളുടേയും വസ്തുക്കളും അറിവുകളും ചൂഷണം ചെയ്യുന്നതു മുതൽ  അടിമത്തത്തിൻറേയും കോളനിവൽക്കരണത്തിൻറേയും അക്രമാസക്തമായ ചരിത്രത്തെ കലാസൃഷ്ടിയിലൂടെ അനാവരണം ചെയ്യുകയാണ് 'സോറോ ഫോർ ദ റിയൽ സോറോ'.
ബിനാലെയുടെ മുഖ്യ വേദിയായ ആസ്പിൻവാൾ ഹൗസിലാണ് ഇത് പ്രദർശിപ്പിച്ചിരിക്കുന്നത്.
അവലംബം ↑ ↑ പുറം കണ്ണികൾ വെബ് സൈറ്റ്
തബിസോ മറെട്ടൽവാനെങ് ഇംഗ്ലീഷ് വിലാസം https://ml.wikipedia.org/wiki/Thabiso_Maretlwaneng
ഒരു ബോട്‌സ്‌വാനൻ ടെലിവിഷനും ചലച്ചിത്ര നിർമ്മാതാവുമാണ് തബിസോ മറെട്ടൽവാനെങ് .
2015-ൽ അദ്ദേഹത്തിന് ആഫ്രിക്കൻ അച്ചീവേഴ്‌സ് അവാർഡ് ലഭിച്ചു.
ഒരു കരാട്ടെ ചാമ്പ്യനായിരുന്നു തബിസോ മറെൽവാനെംഗ്.
ഓസ്‌ട്രേലിയയിലെ സ്വിൻബേൺ യൂണിവേഴ്‌സിറ്റി ഓഫ് ടെക്‌നോളജിയിൽ പഠിക്കാൻ സ്‌പോർട്‌സ് സ്‌കോളർഷിപ്പ് നേടി.
ഒരു വിദ്യാർത്ഥിയായിരിക്കെ, രാജ്യത്തിന്റെ ഹിപ് ഹോപ്പ് വ്യവസായത്തിലേക്ക് കടക്കാൻ ശ്രമിക്കുന്ന ഓസ്‌ട്രേലിയയിലെ കറുത്തവർഗ്ഗക്കാരായ യുവാക്കളുടെ യാത്രയെ തുടർന്ന് അദ്ദേഹം ഹെഡ് അപ്പ് എന്ന ഫീച്ചർ-ദൈർഘ്യമുള്ള ഡോക്യുമെന്ററി നിർമ്മിച്ചു.
2009-ലെ ന്യൂയോർക്ക് ഇന്റർനാഷണൽ ഇൻഡിപെൻഡന്റ് ഫിലിം ആന്റ് വീഡിയോ ഫെസ്റ്റിവലിൽ ഹെഡ് അപ്പിന്റെ സൗണ്ട് ട്രാക്കിന് അവാർഡ് ലഭിച്ചു.
മറെൽവാനെങ്ങിന്റെ ബോട്സ്വാന കമ്പനിയായ ഡീ-സോൺ പ്രൊഡക്ഷൻസിന് ബോട്സ്വാന സർക്കാരിൽ നിന്ന് യുവജന ഫണ്ടിംഗ് ലഭിച്ചു.
ബോട്‌സ്വാനയിലെ എയ്ഡ്‌സിന്റെ ആഘാതം പരിശോധിക്കുന്ന 52-എപ്പിസോഡ് ഇന്ററാക്ടീവ് ഡോക്യുഡ്രാമയായ Ntwagolo നിർമ്മിച്ചു.
2014-ൽ സംപ്രേക്ഷണം ആരംഭിച്ച പെലോക്ഗലെ എന്ന പരമ്പര ലിംഗാധിഷ്ഠിത അക്രമം പരിശോധിക്കുന്നു.
പുല പവർ എന്ന ഒരു വിനോദ പരിപാടിയും 2014-ൽ സംപ്രേക്ഷണം ചെയ്യാൻ തുടങ്ങി.
2016-ൽ ഡീ-സോൺ പ്രൊഡക്ഷൻസിനെതിരെ വാടക പണം നൽകാത്തതിന് കേസെടുത്തു.
തബൂക്ക് ഇംഗ്ലീഷ് വിലാസം https://ml.wikipedia.org/wiki/Tabuk,_Saudi_Arabia
സൗദി അറേബ്യയിലെ വടക്ക് പടിഞ്ഞാറു ഭാഗത്ത് സ്ഥിതി ചെയ്യുന്ന നഗരമാണ് തബൂക്ക് ( അറബി : تبوك ‬ Tabūk ).
തബൂക്ക് പ്രവിശ്യയുടെ ആസ്ഥാനം കൂടിയായ ഇവിടുത്തെ ജനസംഖ്യ 2004 -ലെ കണക്കു പ്രകാരം 441,351 ആണ്.
17°29′30″N 44°7′56″E ﻿ / ﻿ 17.49167°N 44.13222°E ﻿ / 17.49167; 44.13222
തബ്ബു ഇംഗ്ലീഷ് വിലാസം https://ml.wikipedia.org/wiki/Tabu
പ്രധാനമായും ഹിന്ദി ചലച്ചിത്ര മേഖലയിലും തമിഴ് , തെലുങ്ക് , മലയാളം എന്നീഭാഷകളിലും അഭിനയിക്കുന്ന ഒരു നടിയാണ് തബ്ബു എന്നറിയപ്പെടുന്ന തബസ്സും ഫാതിമ ഹാശ്മി (तबस्सुम हाश्मी, തെലുഗ് : తబస్సుం హష్మి ), (ജനനം: നവംബർ 4 , 1970 ).
രണ്ട് പ്രാവശ്യം മികച്ച നടിക്കുള്ള ദേശീയപുരസ്കാരം ലഭിച്ചിട്ടുണ്ട്.
വാണിജ്യപരമായ ചിത്രങ്ങളിൽ അഭിനയിക്കുന്നതിനേക്കാൾ ചെറിയ ബജറ്റ് ചിത്രങ്ങളിൽ ആണ് തബ്ബു അധികമായി അഭിനയിച്ചിട്ടുള്ളത്.
" 2011 ൽ തബ്ബു ഇന്ത്യയിലെ ഏറ്റവും വലിയ നാലാമത്തെ ബഹുമതിയായ പത്മശ്രീ പുരസ്കാരത്തിനർഹയായി.
തബ്ബു ജനിച്ചത് ഹൈദരബാദിലാണ് .
തബ്ബുവിന്റെ ജനനം കഴിഞ്ഞ് അധിക നാൾ ആവുന്നതിനു മുൻപ് തന്നെ മാതാ പിതാക്കൾ വിവാഹ മോചനം നേടി.
അതിനു ശേഷം തബ്ബു വളർന്നത് സ്കൂൾ അദ്ധ്യാപികയായ മാതാവിന്റേയും ഒരു ഗണിത ശാസ്ത്ര പ്രൊഫസർ ആയിരുന്ന മുത്തച്ഛന്റേയും കൂടെയാണ്.
1983 ൽ തബ്ബു മുംബൈയിലേക്ക് നീങ്ങുകയും രണ്ട് വർഷം അവിടെ വിദ്യാഭ്യാസം ചെയ്യുകയും ചെയ്തു.
പ്രമുഖ നടിയായ ശബാന ആസ്മിയുടെ സഹോദരിയുടെ മകളാണ് തബ്ബു.
തബ്ബു സിനിമ ജീ‍വിതം ആരംഭിച്ചത് 15 വയസ്സുള്ളപ്പോഴാണ്.
1985 ൽ ഹം നൌജവാൻ എന്ന ചിത്രത്തിൽ ദേവ് ആനന്ദിന്റെ മകളായിട്ടാണ് അഭിനയിച്ചത്.
ഒരു നായികയായി ആദ്യമായി അഭിനയിച്ചത് തെലുഗു ചിത്രമായ കൂലി നം:1 എന്ന ചിത്രത്തിലാണ്.
തബ്ബുവിന്റെ ആദ്യ ഹിന്ദി ചിത്രം ആരും അധികം ശ്രദ്ധിക്കാതെ പോയ ഒരു ചിത്രമായിരുന്നു.
1994-ൽ പുറത്തിറങ്ങിയ വിജയ് പഥ് എന്ന ചിത്രത്തിലെ വേഷം ശ്രദ്ധേയമായി.
ഈ ചിത്രത്തിന് മികച്ച നടിക്കുള്ള ഫിലിംഫെയർ പുരസ്കാരം ലഭിക്കുകയും ചെയ്തു.
അതിനു ശേഷം ഒരു പാട് നല്ല ചിത്രങ്ങളിൽ അഭിനയിച്ചു.
1996 ൽ തബ്ബു 8 ചിത്രങ്ങളിൽ അഭിനയിച്ചു.
ഇതിൽ മൂന്ന് ചിത്രങ്ങൾ നല്ല വിജയം നേടി.
മാച്ചീസ് എന്ന ചിത്രത്തിലെ അഭിനയത്തിന് മികച്ച നടിക്കുള്ള ദേശീയപുരസ്കാരം ലഭിച്ചു.
ഇന്ത്യ-പാകിസ്താൻ യുദ്ധത്തെ അടിസ്ഥാനമാക്കി നിർമ്മിച്ച ബോർ‌ഡർ എന്ന ചിത്രത്തിലെ അഭിനയത്തിന് മികച്ച നടിക്കുള്ള ക്രിട്ടിക്സ് അവാർഡ് ലഭിച്ചു.
2001-ൽ മധുർ ഭണ്ടാർക്കർ നിർമ്മിച്ച ചാന്ദ്നി ബാർ എന്ന ചിത്രത്തിൽ അഭിനയിച്ചു.
ഇതിലെ അഭിനയത്തിന് രണ്ടാമത്തെ മികച്ച നടിക്കുള്ള ദേശീയപുരസ്കാരം ലഭിച്ചു.
പിന്നീട് ഉള്ള വർഷങ്ങളിൽ തബ്ബു സഹ നടിയായി ധാരാളം ചിത്രങ്ങളിൽ അഭിനയിച്ചു.
2007-ൽ തബ്ബു നേം സേക്ക് എന്ന ഹോളിവുഡ് ചിത്രത്തിൽ അഭിനയിച്ചു.
ഇത് സംവിധാനം ചെയ്തത് മീര നായർ ആണ്.
ഇത് വിദേശത്ത് ഒരു വിജയമായിരുന്നു.
ആ വർഷം തന്നെ അമിതാബ് ബച്ചന്റെ നായികയായി ചീനി കം എന്ന ചിത്രത്തിൽ അഭിനയിച്ചു.
ഇന്ത്യയിൽ ഈ ചിത്രം വിജയിച്ചില്ലെങ്കിലും വിദേശത്ത് വൻ വിജയമായിരുന്നു ഈ ചിത്രം നേടിയത്.
അവലംബം പുറത്തേക്കുള്ള കണ്ണികൾ References Tabu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Tabu
തബിൻഷ്വെഹ്തി
തബിൻഷ്വെഹ്തി ( ബർമ്മീസ് : တပင်‌ရွှေထီး , [dəbɪ̀ɰ̃ ʃwè tʰí ] ; 16 ഏപ്രിൽ 1516 – 30 ഏപ്രിൽ 1550) 1530 മുതൽ 1550 വരെ ബർമ്മയിലെ (മ്യാൻമർ) രാജാവും ഒന്നാം ടൗങ്കൂ സാമ്രാജ്യത്തിന്റെ സ്ഥാപകനുമായിരുന്നു.
1287-ൽ പാഗൻ സാമ്രാജ്യത്തിന്റെ പതനത്തിനു ശേഷം ബർമ്മയിൽ അദ്ദേഹത്തിന്റെ സൈനിക പ്രവർത്തനങ്ങൾ (1534-1549) ഏറ്റവും വലിയ രാജ്യം സൃഷ്ടിച്ചു.
1516 ഏപ്രിൽ 16-ന് ടൗങ്കൂവിലെ രാജാവായിരുന്ന മിംഗി ന്യോയുടേയും അദ്ദേഹത്തിന്റെ വെപ്പാട്ടി ഖിൻ ഊവിൻറേയും മകനായി തബിൻഷ്വെഹ്തി ടൗങ്കൂ കൊട്ടാരത്തിലാണ് ജനിച്ചത്.
അവലംബം ↑ Hmannan Vol.
2 2003: 180
തബ്‌ലീഗ
അറ്റ്-തബ്ലീഗ് എന്നതിൻ്റെ ഭാഷാപരമായ അർത്ഥം പ്രചരിപ്പിക്കുന്നത്, സംപ്രേക്ഷണം അല്ലെങ്കിൽ വിതരണം, അതിൻ്റെ നാമം പ്രായപൂർത്തിയോ യൗവനമോ ആണ്.
ബൾഗ്, അബ്ലാഗ്, തബ്ലീഗ് എന്നിവ അർത്ഥമാക്കുന്നത്, ഈ പരിധി അല്ലെങ്കിൽ ലക്ഷ്യം ഒരു സ്ഥലമോ സമയമോ ധാർമ്മികമായി നിർണ്ണയിച്ച വിഷയമോ ആകട്ടെ, ആവശ്യമുള്ള ലക്ഷ്യത്തിലേക്കോ ആവശ്യമുള്ള പരിധിയിലേക്കോ എത്തിച്ചേരുക, ഗതാഗതം, എത്തിക്കുക, എത്തിക്കുക എന്നിവയാണ്.
ഈ അർത്ഥം പദപ്രയോഗത്തിലെ അതിശയോക്തിയെ സൂചിപ്പിക്കുന്നു, അത് റിയലിസ്റ്റിക് അർത്ഥത്തിൻ്റെ പരിധിക്കപ്പുറത്തേക്ക് പദത്തെ കൊണ്ടുപോകുന്നു.
മനുഷ്യജീവിതത്തിൽ ഇസ്‌ലാം അതിൻ്റെ അസ്തിത്വവും സ്വത്വവും കെട്ടിപ്പടുത്ത ഒരു പ്രധാന ഇസ്‌ലാമിക ദൗത്യമാണ് ഇസ്‌ലാമിക തബ്ലീഗ് അഥവാ പ്രബോധന പ്രക്രിയ.
തബൂക്ക് പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Tabuk_Province
സൗദി അറേബ്യയുടെ വടക്ക് - പടിഞ്ഞാറ് ഭാഗത്ത് സ്ഥിതി ചെയ്യുന്ന തീരദേശ പ്രവിശ്യയാണ് തബൂക്ക് പ്രവിശ്യ ( അറബി : تبوك ‬ Tabūk ).
സൗദി കിരീടാവകാശിയായിരിക്കെ മരണപ്പെട്ട സുൽത്താൻ രാജകുമാരന്റെ രണ്ടാമത്തെ മകൻ ഫഹദ് ബിൻ സുൽത്താൻ ആണ് നിലവിൽ തബൂക്ക് പ്രവിശ്യയുടെ ഗവർണർ.
തബൂക്ക് ആസ്ഥമായ പ്രവിശ്യയുടെ മൊത്തം വിസ്തൃതി 1,08,000 ചതുരശ്ര കിലോമീറ്റർ പ്രദേശമാണ് .
ഫഹദ് ബിൻ സുൽത്താൻ രാജകുമാരൻ ആണ് നിലവിൽ തബൂക്ക് പ്രവിശ്യ ഗവർണർ .
ഗവർണർമാർ
1926 മുതൽ പ്രവിശ്യ ഭരിച്ച ഗവർണർമാരുടെ പേരുകൾ എണ്ണം പേര് മുതൽ വരെ 01 അബ്ദുൽ-അസീസ്‌ അൽ-ശഹൽ 1926 1930 02 അബ്ദുള്ള ഇബ്ൻ സാദ് 1930 1931 03 അബ്ദുൽ മുഹ്സിൻ അൽ-സുദൈരി 1931 1935 04 നാസർ അൽ സൗദ് 1936 1937 05 മുസായിദ് അൽ-സൗദ് 1938 1950 06 സുലൈമാൻ ബിൻ സുൽത്താൻ 1950 1950 07 അബ്ദുറഹ്മാൻ ഇബ്ൻ മുഹമ്മദ്‌ 1950 1951 08 ഖാലിദ് ഇബ്ൻ അൽ സുദൈരി 1951 1955 09 മുസാദ് ഇബ്ൻ അൽ സുദൈരി 1955 1972 10 സുലൈമാൻ അൽ സുദൈരി 1972 1980 11 അബ്ദുൽ മജീദ്‌ അൽ-സൗദ്‌ 1980 1986 12 മംദൂഹ് ഇബ്ൻ അബ്ദുൽ അസീസ്‌ 1986 1987 13 ഫഹദ് ബിൻ സുൽത്താൻ 1987 തുടരുന്നു അവലംബം
തബൂക്ക് യുദ്ധം തബൂക്ക്, ഇന്നത്തെ സൗദി അറേബ്യൻ മാപ്പിൽ
കിഴക്കൻ റോമാ സാമ്രാജ്യത്തിനെതിരെ (ബൈസന്റൈൻ സാമ്രാജ്യം) മുസ്‌ലിങ്ങൾ നടത്തിയ രണ്ടാമത്തെ യുദ്ധമാണ് തബൂക്ക് യുദ്ധം .
AD.630 ഒക്ടോബർ മാസമാണ് ഈ യുദ്ധം അരങ്ങേറിയത്.
പ്രവാചകൻ മുഹമ്മദ്‌ നേരിട്ട് പങ്കെടുത്ത അവസാന യുദ്ധവുമാനിത്.
മക്കയിൽ നേടിയ വിജയത്തിനും ഹുനൈൻ യുദ്ധത്തിനും ശേഷം അറേബ്യൻ ഉപദ്വീപ് മുഴുവൻ മുസ്‌ലിങ്ങളുടെ അധീനതയിലായി.
ഇതോടെ അക്കാലത്തെ ലോകത്തിലെ മഹാസാമ്ര്യജ്യങ്ങളിൽ ഒന്നായ ബൈസന്റൈൻ സാമ്രാജ്യത്തിന് പുതിയ ഒരു ഭീഷണി ഉയരുന്നു എന്ന ബോധ്യമായി.
പ്രവാചകൻ മുഹമ്മദ്‌ അയച്ച ദൂതനെ കൊലപ്പെടുത്തിയതിന് പ്രതികാരമായി നടന്ന മുഅ്ത യുദ്ധത്തിൽ സാഹചര്യം അനുകൂലമല്ലാത്തതിനാൽ മുസ്‌ലിങ്ങൾ പിൻവാങ്ങിയിരുന്നു.
അതോടൊപ്പം വളർന്നു വരുന്ന ഈ ശക്തിയെ തുടക്കത്തിലേ ഇല്ലാതാക്കുക എന്ന പദ്ധതിയോടെ റോമൻ ചക്രവർത്തിയായ ഹിറാക്ളിയസ് തയ്യാറെടുപ്പുകൾ എടുക്കാൻ തുടങ്ങി എന്ന ഒരു വാർത്തയും പരന്നിരുന്നു.
തങ്ങൾക്കെതിരെ യുദ്ധവിളിയുമായി തയ്യാറെടുക്കുന്ന ശത്രുവിനെതിരെ രംഗത്തിറങ്ങി ശക്തിതെളിയിക്കേണ്ടത് അനിവാര്യമാണ് എന്ന് തീരുമാനിച്ച പ്രവാചകൻ മുഹമ്മദ്‌ റോമിനെതിരെ ഒരു സൈനിക നീക്കത്തിന് തയ്യാറെടുത്തു.
യുദ്ധ ഒരുക്കങ്ങൾ
അറേബ്യൻ ഉപഭൂഖണ്ഡത്തിലാകെ വരൾച്ച നേരിട്ട ഒരു വർഷമായിരുന്നു അത്.
എതിർ പക്ഷം വൻആയുധശേഷിയുള്ളവരും അറിയപ്പെട്ട ലോകശക്തിയും.
എല്ലാ പ്രതികൂല സാഹചര്യങ്ങളെയും മറികടന്നു 30,000വരുന്ന ഒരു സൈന്യത്തെ പ്രവാചകൻ മുഹമ്മദ്‌ നബി (സ)
തയ്യാറാക്കി തബൂക്കിലേക്ക് പടനയിച്ചു.
യുദ്ധം ഒഴിവാകുന്നു
എന്നാൽ മുസ്‌ലിങ്ങളുടെ ഈ പടപ്പുറപ്പാട് അറിഞ്ഞ റോമൻ സൈന്യം ഭയവിഹ്വലരായി.
മുഅ്ത യുദ്ധത്തിൽ 2,00,000 വരുന്ന റോമാ സൈന്യത്തെ നേരിട്ട 3,000 മാത്രം വരുന്ന മുസ്‌ലിം സൈന്യത്തിന്റെ പോരാട്ട വീര്യവും അവരെ ചകിതരാക്കി.
ഒരു ഏറ്റുമുട്ടലിന് നിൽക്കാതെ റോമാ സൈന്യം തബൂകിൽ നിന്ന് സിറിയയിലേക്ക് പിന്മാറി.
ഈ പട നീക്കത്തിൽ തബൂക്കിലും പരിസരപ്രദേശങ്ങളിലും ഉള്ള ഒട്ടനവധി ഗോത്രങ്ങൾ മുസ്ലിങ്ങളുടെ മേൽകോയ്മ അംഗീകരിച്ചു.
ദേശീയ ഹരിതട്രൈബ്യൂണൽ ഇംഗ്ലീഷ് വിലാസം https://ml.wikipedia.org/wiki/The_National_Green_Tribunal_Act,_2010
പരിസ്ഥിതികാര്യങ്ങൾക്കായി ഇന്ത്യയിലെ പ്രത്യേക കോടതിയാണ് ദേശീയ ഹരിതട്രൈബ്യൂണൽ .
സുപ്രീംകോടതി ജഡ്ജി ലോകേശ്വർ സിങ്പാണ്ട അധ്യക്ഷനായി ഡൽഹി ആസ്ഥാനമായാണ് ദേശീയ ഹരിത ട്രൈബ്യൂണൽ രൂപീകരിച്ചിരുന്നത്.
ഇതോടെ പരിസ്ഥി കാര്യങ്ങൾക്കായി പ്രതേക കോടതിയുള്ള മൂന്നാമത്തെ രാജ്യമെന്ന പദവിയും ഇന്ത്യക്ക് സ്വന്തമായി.
പദ്ദതികൾക്കായി വൻതോതിൽ സ്ഥലമേറ്റടുക്കുമ്പോൾ പരിസ്ഥിതി മാനദണ്ഠങ്ങൾ പാലിക്കപ്പെടാത്ത അവസ്ഥ ഇല്ലാതാക്കുന്നതിനും പരിസ്ഥിതി സംബന്ധമായ കേസുകൾ വേഗത്തിൽ തീർപ്പാക്കുന്നതിനും ട്രൈബ്യൂണലിന്റെ രൂപീകരണം വഴിതെളിച്ചു.
നിലവിലെ അധ്യക്ഷൻ ജസ്ററിസ് U D സാൽവി അവലംബം
ദേശീയ സുരക്ഷാസേന ഇംഗ്ലീഷ് വിലാസം https://ml.wikipedia.org/wiki/National_Security_Guard
തീവ്രവാദ പ്രവർത്തനങ്ങൾ അടിച്ചമർത്തനായി രൂപവത്കരിച്ച, ഇന്ത്യയുടെ സർവ്വോത്തര സുരക്ഷാ സേനയാണ് ദേശീയ സുരക്ഷാ സേന അഥവാ നാഷണൽ സെക്യൂരിറ്റി ഗാർഡ്സ്.
എൻ.എസ്,ജി.
എന്ന ചുരു‍ക്ക നാമത്തിലും അറിയപ്പെടുന്നു.
English: National Security Guards (N.S.G.) 1985 -ലെ നാഷണൽ സെക്യൂരിറ്റി ഗാർഡ് ആക്ടിനെത്തുടർന്നാണ് ദേശീയ സുരക്ഷാ സേന രൂപവത്കരിച്ചത്.
തീവ്രവാദത്തെ ചെറുക്കുക, രാജ്യത്തെ മുഖ്യപൗരന്മാരുടെ സുരക്ഷ ഉറപ്പാക്കുക തുടങ്ങിയ പ്രത്യേക ആവശ്യങ്ങൾക്കുമാത്രമായാണ്‌ ഇപ്പോൾ പ്രധാനമായും ഈ സേനയെ ഉപയോഗിച്ചുവരുന്നത്.
കേന്ദ്ര ആഭ്യന്തരമന്ത്രാലയത്തിന്റെ കീഴിലാണ് സേന പ്രവർത്തിക്കുന്നത്.
വേഷഭൂഷാദികളിൽ കറുപ്പു നിറം പുലർത്തുന്നതിനാൽ സേനയെ ബ്ലാക്ക് ക്യാറ്റ് കമാൻഡോകൾ എന്നും വിളിക്കാറുണ്ട്.
എന്നാൽ ഈ സേന പോലീസിന്റേയോ മറ്റു സൈന്യങ്ങളുടേയോ പോലെ ദൈനംദിന ജോലികൾക്ക് നിയോഗിക്കപ്പെടാനുള്ള തരത്തിൽ പരിശീലിപ്പിക്കപ്പെട്ടവരല്ല.
ഇന്ത്യൻ കരസേനയിൽ നിന്നും കേന്ദ്ര സായുധ പോലീസ് സേനകളിൽ നിന്നും ഡെപ്യൂട്ടേഷനിൽ ആണ് കമാൻഡോകളെ നിയമിക്കുന്നത്.
തീവ്രവാദ പ്രവർത്തനങ്ങൾ അടിച്ചമർത്തുന്നതിനുപുറമെ വിശിഷ്ട വ്യക്തികൾക്ക് സുരക്ഷ പ്രദാനം ചെയ്യുക, ഗൂഢാലോചനയും അട്ടിമറിയും തകർക്കുക, ബന്ദികളാക്കപ്പെട്ടവരെ മോചിപ്പിക്കുക തുടങ്ങിയ ജോലികളും കമാൻഡോകൾ ചെയ്യുന്നുണ്ട്.
ഇന്ത്യൻ സൈന്യം , കേന്ദ്ര സായുധ പോലീസ് സേനകൾ, സെൻട്രൽ റിസർവ് പോലീസ് , സംസ്ഥാന പോലീസ് എന്നിവിടങ്ങളിലെ മികച്ച ഓഫീസർമാരെയാണ് കമാൻഡോകളായി നിയമിക്കുന്നത്.
എല്ലാ കമാൻഡോകളും ഡെപ്യൂട്ടേഷനിലാണ് ദേശീയസുരക്ഷാസേനയിൽ എത്തുന്നത്.
ഇതിൽ ഇന്ത്യൻ സൈന്യത്തിൽ നിന്നുള്ളവർ സ്പെഷ്യൽ ആക്ഷൻ ഗ്രൂപ്പ് (SAG) എന്ന പേരിലും മറ്റുള്ളവർ സ്പെഷ്യൽ റെയ്ഞ്ചർ ഗ്രൂപ്പ് (SRG) എന്ന പേരിലും അറിയപ്പെടുന്നു.
പഞ്ചാബിലെ തീവ്രവാദപ്രവര്ത്തനങ്ങൾ നടന്നിരുന്ന കാലത്താണ് ഇന്ത്യ ഒരു പ്രത്യേക കമാൻഡോ വിഭാഗത്തിന്റെ് ആവശ്യം മനസ്സിലാക്കിയത്.
പഞ്ചാബിലെ സുവര്ണ്ക്ഷേത്രം ഖാലിസ്ഥാൻ തീവ്രവാദികൾ അവരുടെ താവളമാകിമാറ്റി.
ക്ഷേത്രത്തെ ഭീകരരുടെ കൈയിൽനിന്നും മോചിപ്പിക്കാൻ സൈന്യം നടത്തിയ ഓപ്പറേഷൻ ബ്ലൂസ്റ്റാർ (1984),ലക്ഷ്യം നേടിയെങ്കിലും അതിനു വലിയവില നൽകേണ്ടിവന്നു.
ക്ഷേത്രത്തിനു കേടുപാടുകൾ സംഭവിക്കുകയും ഒട്ടേറെ പേർക്കു ജീവൻ നഷ്ട്ടപെടുകയും ചെയ്തു.
ഈ അവസ്ഥയിൽനിന്നും ആണ് ഇന്ത്യയിൽ കമാൻഡോ വിഭാഗം  രുപീകരിക്കുനതിനു അവസരമൊരുങ്ങിയത്.
1984-ലാണ്‌ എൻ.എസ്.ജി.ക്ക് രൂപം കൊടുത്തത്.
1985-ൽ നാഷണൽ സെക്കൂരിറ്റി ആക്റ്റ് പാർലമെന്റ്റിൽ അവതരിപ്പിക്കപ്പെട്ടു.
ഈ ആക്റ്റിൽ നിർവചിക്കപ്പെട്ട തരത്തിലുള്ള (ബോംബ് പോലുള്ള സ്ഫോടകവസ്തുക്കളും തോക്കുൾപ്പടെയുള്ള ആയുധങ്ങളും ഉപയോഗിച്ച് രാജ്യത്തെ/ജനങ്ങളെ ആക്രമിക്കുകയോ വിവിധ ജനവിഭാഗങ്ങൾ തമ്മിലുള്ള സൗഹൃദം തകർക്കുകയോ ചെയ്യുക) ഭീകരപ്രവർത്തനങ്ങളെ ചെറുക്കാനായാണ്‌ എൻ.എസ്.ജി. രൂപീകൃതമായത്.
ബ്രിട്ടനിലെ എസ്.എ.എസ്., ജർമ്മനിയിലെ ജി.എസ്.ജി.-9 എന്നീ സുരക്ഷാസേനകളെ മാതൃകയാക്കിയാണ്‌ ദേശീയ സുരക്ഷാസേന രൂപവത്കരിച്ചത്.
കമാൻഡോ ഓപ്പറേഷനുകൾ
1985-ൽ പഞ്ചാബിലെ ദേശവിരുദ്ധ പ്രവർത്തനങ്ങൾ അടിച്ചമർത്താനാണ് ദേശീയ സുരക്ഷാസേനയെ ആദ്യമായി നിയോഗിച്ചത്.
ഇപ്പോൾ ജമ്മു കശ്മീരിലെ തീവ്രവാദ പ്രവർത്തനങ്ങൾ നേരിടുന്നതിനും ഈ സേനയെ ഉപയോഗിച്ചുവരുന്നു.
2008 നവംബറിൽ മുംബൈയിൽ നടന്ന ഭീകരാക്രമണം നേരിടാനും കമാൻഡോകളെ നിയോഗിച്ചിരുന്നു.
ദേശീയ സുരക്ഷാസേനയുടെ പല പ്രവർത്തനങ്ങളും പൊതുജനങ്ങൾ സാധാരണ അറിയാറില്ല.
അറിയപ്പെട്ട ചില കമാൻഡോ ഓപ്പറേഷനുകൾ ചുവടെ: 1988 മേയ് 12 — സുവർണ്ണക്ഷേത്രത്തിനു നേരെയുള്ള ആക്രമണം നേരിടാൻ (ഓപ്പറേഷൻ ബ്ലാക്ക് തണ്ടർ II) 1994 ഏപ്രിൽ 25 — ഇന്ത്യൻ എയർലൈൻസ് ബോയിംഗ് 737 വിമാനം റാഞ്ചിയപ്പോൾ ബന്ദികളെ രക്ഷിക്കാൻ (ഓപ്പറേഷൻ അശ്വമേധം) 1998 ഒക്ടോബർ — ജമ്മു കശ്മീരിലെ ദേശവിരുദ്ധ പ്രവർത്തനങ്ങൾ നേരിടാൻ 1999 ജൂലൈ 15 — കശ്മീരിലെ ഒരു അപ്പാർട്ട്മെൻറിൽ ഇസ്ലാമിക തീവ്രവാദികൾ ബന്ദിയാക്കിയ 12 പേരെ രക്ഷിക്കാൻ 2002 സെപ്റ്റംബർ 25 — അഹമ്മദാബാദിലെ അക്ഷർധാം അമ്പലം ആക്രമിച്ച് ഇസ്ലാമിക തീവ്രവാദികൾ തടവിലാക്കിയ ബന്ദികളെ രക്ഷിക്കാൻ (ഓപ്പറേഷൻ വജ്രശക്തി) 2008 നവംബർ 26 — 2008 നവംബറിൽ മുംബൈയിൽ നടന്ന ഭീകരാക്രമണം നേരിടാൻ (ഓപ്പറേഷൻ ടൊർണാഡോ) സംഘടന
ഏകദേശം 14,500 പേരാണ്‌ ഈ സേനയിലുള്ളത്.
എൻ.എസ്.ജി. ക്ക് രണ്ട് വിഭാഗങ്ങൾ ഉണ്ട്.
സ്പെഷൽ ആക്ഷൻ ഗ്രൂപ്പും(എസ്.എ.ജി. S.A.G.) സ്പെഷൽ റേഞ്ചേഴ്സ് ഗ്രൂപ്പും (എസ്,ആർ,ജി. S.R.G.).
ഇതിൽ അംഗബലം കൂടുതൽ ഉള്ളത് എസ്.എ.ജി.യിലാണ്‌.
മുൻസൈനികരോ അർദ്ധസൈനികരോ ആണ്‌ അധികവും.
മൊത്തം സേനയെ നാലുവിഭാഗങ്ങളായി തിരിച്ചിരിക്കുന്നു.
1) അഡ്മിനിസ്റ്റ്രേറ്റീവ് ഡയറക്റ്ററേറ്റ് 2) ഓപ്പറേഷൻസ് ഡയറക്റ്ററേറ്റ് 3) പരിശീലന കേന്ദ്രം 4) സാമ്പത്തികകേന്ദ്രം എന്നിവയണാവ.
സ്പെഷ്യൽ ആക്ഷൻ ഗ്രൂപ് (SAG)
ഇന്ത്യൻ കരസേനയിൽ നിന്നുമുള്ള സൈനികർ ആണ് ഈ വിഭാഗത്തിൽ പ്രവർത്തിക്കുന്നത്.
സൈന്യത്തിൽ നിന്നും ഡെപ്യൂട്ടേഷനിൽ ആണ് ഇവരെ നിയമിക്കുന്നത്.
കമാൻഡോ ഓപ്പറേഷനുകളുടെ ചുമതലയും നേതൃതം നൽകുന്നതും ഈ വിഭാഗമാണ്.
തീവ്രവാദ വിരുദ്ധ ഓപ്പറേഷനുകളുടെ പ്രധാന ചുമതല ഇവർക്കാണ്.
സ്പെഷ്യൽ റേഞ്ചർ ഗ്രൂപ്പ് (SRG)
അർദ്ധസൈനിക വിഭാഗങ്ങൾ, പോലീസ് എന്നിവയിൽ നിന്നും ഡെപ്യൂട്ടേഷനിൽ ആണ് ഇതിലേക്ക് നിയമനം.
ഈ വിഭാഗത്തിൽ ഉള്ളവർ കേന്ദ്ര സായുധ പോലീസ് സേനകളിൽ നിന്നോ സംസ്ഥാന പോലീസ് സേനകളിൽ നിന്നോ ഉള്ളവരാണ്.
വിവിഐപി- വിഐപി സുരക്ഷാ ചുമതല, സായുധ ഓപ്പറേഷനുകളുടെ സമയത്ത് സ്പെഷ്യൽ ആക്ഷൻ ഗ്രൂപ്പിന് വേണ്ട സൗകര്യങ്ങൾ ചെയ്യുക എന്നതാണ് ഇവരുടെ ചുമതല.
ഉദ്യോഗസ്ഥർ ദേശീയ സുരക്ഷാ സേന (NSG) ക സ തി ഡയറക്ടർ ജനറൽ - അഡിഷണൽ ഡയറക്ടർ ജനറൽ - ഇൻസ്‌പെക്ടർ ജനറൽ - ഡെപ്യൂട്ടി ഇൻസ്‌പെക്ടർ ജനറൽ - ഗ്രൂപ്പ്‌ കമാണ്ടർ - സെക്കന്റ്‌ ഇൻ കമാൻഡ് - സ്‌ക്വാഡ്രോൺ കമാണ്ടർ - ടീം കമാണ്ടർ -
കീഴ്ദ്യോഗസ്ഥർ Rank group Junior commissioned officers Non commissioned officer Enlisted ദേശിയ സുരക്ഷാ സേന (NSG) ക സ തി ചിഹ്നമില്ല സുബേദാർ മേജർ Subedar Major അസിസ്റ്റന്റ് കമാന്റർ-1 - അസിസ്റ്റന്റ് കമാന്റർ-2 - അസിസ്റ്റന്റ് കമാന്റർ-3 - റേഞ്ചർ ഗ്രേഡ് I - റേഞ്ചർ ഗ്രേഡ് II - Combatised tradesmen - അവലംബം 1 2 3 {{ cite web }} : Check date values in: | date= ( help ) ↑ 1 2
ദേശീയഗാനം ഇംഗ്ലീഷ് വിലാസം https://ml.wikipedia.org/wiki/National_anthem Instrumental performance of the Russian national anthem at the 2010 Moscow Victory Day Parade in Moscow 's Red Square , resplendent with a 21 gun salute ദേശീയത സംബന്ധിച്ച ലേഖനങ്ങളിലൊന്ന് വികാസം ദേശീയപ്രതീകം Music National treasure ദേശീയഗാനം National language ആശയങ്ങൾ Self-determination സംസ്കാരം Gemeinschaft Patriotism അടിസ്ഥാന മൂല്യങ്ങൾ Independence Organic Society Self-determination വിവിധ തരങ്ങൾ Civic · Ethnic · Liberal Economic · Banal ഫാസിസം · Left-Wing · Postnationalism · അക്രമാസക്ത ദേശീയത Pan-nationalism Diaspora politics · Romantic Conservative · Neo-nationalism Irredentism Religious Transnationalism · Territorial Post-colonial · Racialism വ്യക്തികൾ Historical: Simon Bolivar Woodrow Wilson • Johann Fichte മഹാത്മാഗാന്ധി • Marcus Garvey Giuseppe Mazzini ജൂലിയസ് നെരേരെ Enoch Powell റുസ്സോ Sun Yat Sen • Michael Collins മുസ്സോളിനി അഡോൾഫ് ഹിറ്റ്‌ലർ ഹോ ചി മിൻ Modern: Gerry Adams നെൽ‌സൺ മണ്ടേല Nick Griffin യാസർ അറഫാത്ത് Jimmie Åkesson പ്രാദേശിക വ്യത്യാസങ്ങൾ List of nationalist parties by country and region സംഘടനകൾ List of nationalist organizations സംഘർഷങ്ങൾ List of nationalist conflicts Politics portal ക സ തി
ഒരു ദേശത്തിന്റെ ചരിത്രവും സംസ്കാരവും ത്യാഗവും നേട്ടങ്ങളും സ്മരണയിൽ കൊണ്ടുവരുകയും, ഇവയെയൊക്കെ പുകഴ്ത്തുകയും ചെയ്യുന്ന സംഗീതരചനയാണ് ദേശീയഗാനം .
ദേശീയഗാനങ്ങൾ ഇന്ത്യയുടെ ദേശീയ ഗാനം അമേരിക്കയുടെ ദേശീയഗാനം റഷ്യയുടെ ദേശീയഗാനം നേപ്പാളിന്റെ ദേശീയഗാനം തായ്‌ലൻഡിന്റെ ദേശീയഗാനം ജർമ്മനിയുടെ ദേശീയഗാനം
ദേശീയ സെപ്റ്റംബർ 11 സ്മാരകവും സംഗ്രഹാലയവും
സെപ്റ്റംബർ 11, 2001 ഭീകരാക്രമണത്തിന്റെയും 1993 വേൾഡ് ട്രേഡ് സെന്റർ ബോംബാക്രമണത്തിന്റെയും ഓർമ്മയ്ക്കയി ന്യൂയോർക്കിൽ പണിതിട്ടുള്ള പ്രധാന സ്മാരകവും മ്യൂസിയവുമാണ് ദേശീയ സെപ്റ്റംബർ 11 സ്മാരകവും സംഗ്രഹാലയവും (ഇംഗ്ലീഷ്: National September 11 Memorial Museum ).
9/11 സ്മാരകം ( 9/11 Memorial ) 9/11 സ്മാരക മ്യൂസിയം ( 9/11 Memorial Museum ) എന്നീ പേരുകളിലും ഇത് അറിയപ്പെടുന്നു.
ഗ്രൗണ്ട്  സീറോ എന്നപേരിലും ഇത് പ്രസിദ്ധമായിരുന്നു.
സെപ്റ്റംബർ 11 ഭീകരാക്രമണത്തിൽ  2,977 ആളുകളും, 1993ലെ ബോംബാക്രമണത്തിൽ ആറുപേരുമാണ് മരിച്ചത്.
മുമ്പ് ഇരട്ട ഗോപുരങ്ങൾ സ്ഥിതിചെയ്തിരുന്ന വേൾഡ് ട്രേഡ് സെന്റർ സ്ഥലത്ത് തന്നെയാണ് സ്മാരകവും നിർമിച്ചിരിക്കുന്നത്.
ഭീകരാക്രമണത്തിൽ മരിച്ചവരുടേയും, രക്ഷാപ്രവർത്തനങ്ങളിൽ ഏർപ്പെടുന്നതിനിടയിൽ മരിച്ചവരുടേയും സ്മരണയ്ക്കയി ഒരു സ്മാരകം നിർമ്മിക്കാനുള്ള ആലോചന ഭീകരാക്രമണത്തിനു ശേഷം തുടങ്ങിയിരുന്നു.
തുടർന്ന് ആഗോളമായി സംഘടിപ്പിച്ച വേൾഡ് ട്രേഡ് സെന്റർ സ്മാരക രൂപകല്പന മത്സരത്തിൽ ഇസ്രായേലി വാസ്തുശില്പിയായ് മൈക്കിൾ അരഡിന്റെ രൂപകല്പനയാണ് അന്തിമമായി തിരഞ്ഞെടുത്തത്.
ലാൻഡ്സ്കേപ് ആർക്കിടെക്റ്റ് കമ്പനിയായ പീറ്റർ വോക്കർ ആൻഡ് പാർട്നെഴ്സുമായി സംയോജിച്ചാണ് സ്മാരകത്തിന്റെ ഭൂദൃശ്യം രൂപകല്പനചെയ്തത്.
മുമ്പ് ഇരട്ട ഗോപുരങ്ങൾ നിന്നിരുന്ന സ്ഥലത്ത് രണ്ട് കൃത്രിമ ജലാശയങ്ങളും അതിനു ചുറ്റുമായി വെച്ചുപിടിപ്പിച്ചിരിക്കുന്ന മരങ്ങളുടെ ഉദ്യാനവും ചേരുന്നതാണ് പ്രധാന സ്മാരകം.
2006 ആഗസ്റ്റിൽ, വേൾഡ് ട്രേഡ് സെന്റർ മെമ്മോറിയൽ ഫൗണ്ടേഷനും, ന്യൂയോർക്ക് ന്യൂജേഴ്സി തുറമുഖ അതോറിറ്റിയും സംയുക്തമായാണ് സ്മാരകത്തിന്റെ നിർമ്മാണ പ്രവർത്തനങ്ങൾ ആരംഭിച്ചത്.
ചിത്രശാല നിർമ്മാണ പുരോഗതി, 2008 ജനുവരിയിൽ നിർമ്മാണ പുരോഗതി, 2010 സെപ്റ്റംബറിൽ നിർമ്മാണ പുരോഗതി, 2011 ആഗസ്തിൽ വടക്കുഭാഗത്തെ ജലാശയം, സെപ്റ്റംബർ 2011 ജലധാരയും, നിർമ്മാണത്തിലിരിക്കുന്ന മ്യൂസിയവും, 2011 ഒക്ടോബറിൽ മെമ്മോറിയൽ പാർക്ക്, നവംബർ 2011 തെക്കേ ജലാശയവും നിർമ്മാണത്തിലിരിക്കുന്ന മ്യൂസിയവും, പശ്ചാത്തലത്തിൽ ടവർ 3 , ടവർ 4 , ടവർ 7 i എന്നി വേൾഡ് ട്രേഡ് സെന്റർ കെട്ടിടങ്ങൾ, ഏപ്രിൽ 2012 Remnant of the original Slurry Wall in the Bathtub at the museum Remnant of the Survivor's Stairs, or Vesey Street Stairs സ്മാരകത്തിൽ സമർപ്പിച്ച ഒരു വെളുത്ത റോസ് "നെവർ ഫോർഗെറ്റ്" (ഒരിക്കലും മറക്കരുത്) ചിത്രം സ്മാരകത്തിലെ നാമ ഫലകങ്ങൾ North Pool at night; panel N-76, showing the name of Berry Berenson South Pool at night; panel S-66, showing the name of Bill Biggart South Pool panel S-29, paying tribute to the Jersey City Fire Department South Pool at night; panel S-17, showing the name of Peter J. Ganci, Jr. South Pool panel S-68, showing the name of Todd Beamer South Pool panel S-67, showing the name of Mark Bingham North Pool panel N-73, with the names of the six victims of the 1993 bombing അവലംബം ↑ {{ cite web }} :  CS1 maint: numeric names: authors list ( link ) ↑ ↑ ↑ ↑ ↑ ↑ ↑
ദേശീയ ശാസ്ത്ര ദിനം ഇംഗ്ലീഷ് വിലാസം https://ml.wikipedia.org/wiki/National_Science_Day
1928  ഫെബ്രുവരി 28 നാണ് സർ സി. വി. രാമൻ , നോബൽ പുരസ്കാരം നേടിയ രാമൻ പ്രതിഭാസം (രാമൻ എഫെക്റ്റ്) കണ്ടെത്തിയത്.
ആ ദിനത്തിന്റെ ഓർമ്മക്കായി ഫെബ്രുവരി  28, ഇന്ത്യയിൽ ദേശീയ ശാസ്ത്ര ദിനം ആയി ആഘോഷിക്കപ്പെടുന്നു.
ദേശീയ ശാസ്ത്ര ദിന പതിപ്പ്
1986ൽ, ദേശീയ ശാസ്ത്ര ദിനമായി ഫെബ്രുവരി 28  നിർദ്ദേശിക്കപ്പെടണമെന്ന് ദേശീയ ശാസ്ത്ര സാങ്കേതിക വിവര വിനിമയ സമിതി (NCSTC) ആവശ്യപ്പെട്ടതിനെ തുടർന്ന്  1987  മുതൽ  ഫെബ്രുവരി 28  ദേശീയ ശാസ്ത്ര ദിനമായി രാജ്യമൊട്ടാകെ ആഘോഷിക്കപ്പെടുന്നു.
ഓരോ വർഷവും  പ്രത്യേക വിഷയം കേന്ദ്രീകരിച്ചായിരിക്കും പരിപാടികൾ ആസൂത്രണം ചെയ്യുക.
ശാസ്ത്രദിന വിഷയങ്ങൾ 2012 - ശുദ്ധ ഊർജം തിരഞ്ഞെടുക്കലും ആണവ സുരക്ഷിതത്വവും ( Clean Energy Options and Nuclear Safety ) 2013 - ജനിതക വിളകളും ഭക്ഷ്യ സുരക്ഷയും (Genetically Modified Crops and Food Security) 2014 - ശാസ്ത്രബോധവും ഊർജ്ജസുരക്ഷയും വളർത്തുക (Fostering Scientific Temper’ and ‘Energy conservation ) 2015 - ശാസ്ത്രം രാഷ്ട്ര നിർമ്മാണത്തിന് (Science for Nation Building) 2022 - Global Science for global Well being അവലംബം ↑ ↑ ↑ http://www.dst.gov.in/National-Science-Day-2015-Date-extended.pdf
ദേശീയ സഫായി കരംചാരിസ് കമ്മീഷൻ
നാഷണൽ കമ്മീഷൻ ഫോർ സഫായി കരംചാരിസ് (NCSK), നിലവിൽ ഇന്ത്യയിലെ സഫായി കരംചാരികളുടെ (മാലിന്യ ശേഖരണക്കാർ) അവസ്ഥകൾ അന്വേഷിക്കുകയും ഇന്ത്യാ ഗവൺമെന്റിന് ശുപാർശകൾ നൽകുകയും ചെയ്യുന്ന സ്ഥാപനമാണ്.
നിലവിൽ ഒരു താൽക്കാലിക നോൺ-സ്റ്റാറ്റ്യൂട്ടറി ബോഡിയാണ്.
NCSK 1994 ഓഗസ്റ്റ് 12 ന് NCSK ACT, 1993 പ്രകാരം മൂന്ന് വർഷത്തേക്ക് ഒരു നിയമപരമായ ബോഡിയായി രൂപീകരിച്ചു.
പ്രസക്തമായ നിയമം കാലഹരണപ്പെടുന്ന 2004 ഫെബ്രുവരി വരെ അത് തുടർന്നു.
1994 നും 2004 നും ഇടയിൽ ഇത് ഒരു നിയമപരമായ സ്ഥാപനമാണ്.
2004 മുതൽ, NCSK നിരവധി തവണ പുനരുജ്ജീവിപ്പിച്ചു, 2022 മാർച്ച് 31-ന് കാലഹരണപ്പെടേണ്ട അവസാന വിപുലീകരണം.
Archived 2022-08-20 at the Wayback Machine .
ഒരു സ്വയംഭരണ സ്ഥാപനമെന്ന നിലയിൽ സഫായി കരംചാരികൾക്കായി വിവിധ പദ്ധതികൾ നടപ്പിലാക്കുന്നത് NCSK പഠിക്കുകയും വിലയിരുത്തുകയും നിരീക്ഷിക്കുകയും ചെയ്യുന്നു.
ഇത് അവരുടെ പരാതികൾക്ക് പരിഹാരവും നൽകുന്നു.
NCSK ഫംഗ്ഷനുകളിൽ ഉൾപ്പെടുന്നു; പദവിയിലും സൗകര്യങ്ങളിലുമുള്ള അസമത്വങ്ങൾ ഇല്ലാതാക്കുന്നതിനും, സഫായി കരംചാരികൾക്ക് അവസരങ്ങൾ പ്രോത്സാഹിപ്പിക്കുന്നതിനുമുള്ള പരിപാടികൾ കേന്ദ്ര സർക്കാരിന് ശുപാർശ ചെയ്യുന്നു.
സഫായി കരംചാരികളുടെ സാമൂഹികവും സാമ്പത്തികവുമായ പുനരധിവാസത്തിനുള്ള പരിപാടികളും പദ്ധതികളും നടപ്പിലാക്കുന്നത് പഠിക്കുകയും വിലയിരുത്തുകയും ചെയ്യുന്നു.
നിർദ്ദിഷ്‌ട പരാതികൾ അന്വേഷിക്കുകയും സ്വമേധയാ നോട്ടീസ് എടുക്കുകയും ചെയ്യുക : സഫായി കരംചാരികളുടെ ഏതെങ്കിലും ഗ്രൂപ്പിനെ സംബന്ധിച്ചുള്ള പ്രോഗ്രാമുകൾ അല്ലെങ്കിൽ സ്കീമുകൾ; സഫായി കരംചാരികളുടെ സാമൂഹികവും സാമ്പത്തികവുമായ ഉന്നമനത്തിനായുള്ള നടപടികളോടെ സഫായി കരംചാരികളുടെ ബുദ്ധിമുട്ടുകൾ ലഘൂകരിക്കാൻ ലക്ഷ്യമിട്ടുള്ള തീരുമാനങ്ങൾ, മാർഗ്ഗനിർദ്ദേശങ്ങൾ അല്ലെങ്കിൽ നിർദ്ദേശങ്ങൾ; സഫായി കരംചാരികൾക്ക് ബാധകമായ ഏതെങ്കിലും നിയമത്തിലെ വ്യവസ്ഥകൾ; ബന്ധപ്പെട്ട അധികാരികളുമായോ കേന്ദ്ര-സംസ്ഥാന സർക്കാരുകളുമായോ അത്തരം കാര്യങ്ങൾ ഏറ്റെടുക്കുക; കേന്ദ്ര-സംസ്ഥാന സർക്കാരുകൾക്ക് ആനുകാലിക റിപ്പോർട്ടുകൾ ഉണ്ടാക്കുക.
ഇതിന്റെ പ്രവർത്തനങ്ങളുടെ നിർവ്വഹണത്തിൽ, ഏതെങ്കിലും ഗവൺമെന്റിൽ നിന്നോ പ്രാദേശികമായോ മറ്റ് അധികാരികളിൽ നിന്നോ വിവരങ്ങൾ ആവശ്യപ്പെടാൻ NCSKക്ക് കഴിയും.
മൻഹർ വാൽജിഭായ് സാലയാണ് ഇപ്പോഴത്തെ അധ്യക്ഷൻ.
ദേശീയ സിനിമ
ഒരു രാജ്യത്തിന്റെ മുഖ്യധാരാ സിനിമകളെയും അതുമായി ബന്ധപ്പെട്ട വിമർശനങ്ങളേയും സിദ്ധാന്തങ്ങളെയും കുറിച്ച് പ്രതിപാദിക്കുന്നതിനെയാണ് ദേശീയ സിനിമ സൂചിപ്പിക്കുന്നത്.
ദേശീയ സിനിമയുടെ സിദ്ധാന്തങ്ങൾ ആഗോളവൽക്കരണത്തിൽ നിർണായകമായ പങ്ക് വഹിക്കുന്നുണ്ട്.
ഒരു ദേശീയ ചലച്ചിത്രത്തെ നിർവ്വചിക്കാൻ, ചില പണ്ഡിതർ സിനിമ വ്യവസായത്തിന്റെ ഘടനയേയും അതിലെ കഥാപാത്രങ്ങളേയും വാണിജ്യമൂല്യങ്ങളെയും സർക്കാർ പിന്തുണകളേയും മറ്റും അടിസ്ഥാനമാക്കുന്നു.
കനേഡിയൻ നാഷണൽ സിനിമ
കനേഡിയൻ സിനിമകളിൽ കാണിക്കുന്ന മിക്ക ചിത്രങ്ങളും യുഎസ് ഇറക്കുമതിയാണ്.
കനേഡിയൻ ദേശീയ ചലച്ചിത്രങ്ങളെ "കനേഡിയൻ ജീവിതത്തെയും സംസ്കാരത്തെയും പ്രതിഫലിപ്പിക്കുന്നത്" എന്നാണ് നിർവ്വചിക്കുന്നത്.
കാനഡയിലെ ചലച്ചിത്രനിർമ്മാണത്തിൽ രണ്ടു പാരമ്പര്യങ്ങളുണ്ട് എന്ന് ചില വിമർശകർ വാദിക്കുന്നു.
ഫ്രഞ്ച് ദേശീയ സിനിമ
ഫ്രാൻസിന്റെ ദേശീയ സിനിമയിൽ ജനപ്രിയ സിനിമയും പരീക്ഷണാത്മക ചിത്രങ്ങളും ഉൾപ്പെടുന്നു.
അമേച്ചറുകളായ ചലച്ചിത്ര പ്രവർത്തകരും ഫ്രഞ്ച് ദേശീയ സിനിമാ രംഗവുമായി അടുത്ത് ബന്ധപ്പെട്ട് പ്രവർത്തിക്കുന്നുണ്ട്.
പരീക്ഷണാത്മക ചിത്രങ്ങളുടെ വക്താക്കളായ ജർമിനിനെ ഡുലാക് , മേരി , ജോൺ എപ്സ്റ്റെയിൻ എന്നിവർ ഇവരിൽ പ്രധാനികളാണ്.
ജർമ്മൻ ദേശീയ സിനിമ
1920 കളിലും 1930 കളിലും ആയി പരമ്പരാഗത സിനിമാ സങ്കൽപ്പങ്ങളെ മാറ്റിമറിച്ച് ജർമ്മൻ ദേശീയ സിനിമകൾ പുരോഗമനപരവും കലാപരവുമായ സമീപനങ്ങൾക്ക് പ്രശസ്തമായി.
പോളിഷ് ദേശീയ സിനിമ
രണ്ടാം ലോക മഹായുദ്ധത്തിനു ശേഷം 1948-ലാണ് പോളണ്ടിൽ ലോഡ്സ് ഫിലിം സ്കൂൾ സ്ഥാപിക്കപ്പെത്.
1950 കളിലും 1960 കളിലും ആയി ഇവിടത്തെ ചലച്ചിത്രപ്രവർത്തകർ ഒരു പോളിഷ് സ്കൂൾ സ്ഥാപിച്ചെടുത്തു.
അവലംബം കൂടുതൽ വിവരങ്ങൾ Theorising ദേശീയ Cinema .
എഡിറ്റു ചെയ്തത് Valentina Vitali and Paul Willemen.
June 2006.
Hake, Sabine.
ജർമ്മൻ ദേശീയ Cinema .
London and New York: Routledge, 2002.
ദേശീയജലപാത 3 (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/National_Waterway_3_(India) ദേശീയജലപാത 3
1993-ൽ ദേശീയ ജലമാർഗ്ഗമായി പ്രഖ്യാപിക്കപ്പെട്ട ദേശീയജലപാത 3 (ഇന്ത്യ) കേരളത്തിലാണ്.
വെസ്റ്റ്കോസ്റ്റ് കനാലിന്റെ കൊല്ലം - കോട്ടപ്പുറം( കൊടുങ്ങല്ലൂർ) പാതയും ചമ്പക്കര, ഉദ്യോഗമണ്ഡൽ(ആലുവ) കനാലുകളും ചേർന്നതാണ് ഇത്.
കേരളത്തിലെ ഏറ്റവും തിരക്കേറിയ യാത്രാബോട്ട്ജെട്ടിയായ വൈക്കം ഈ ജലപാതയുടെ ഭാഗമാണ്.
24-മണിക്കൂറും പ്രവർത്തനക്ഷമമായ ഇന്ത്യയിലെ ആദ്യത്തെ ജലപാതയും ദേശീയജലപാത 3 ആണ്.
വെസ്റ്റ്കോസ്റ്റ് കനാൽ (കോട്ടപ്പുറം-കൊല്ലം) 168കി.
, ഉദ്യോഗമണ്ഡൽ കനാൽ( കൊച്ചി -പാതാളം) 23 കി.
, ചമ്പക്കര കനാൽ(കൊച്ചി-അമ്പലമുകൾ) 14 കി.
എന്നിവ ചേർന്ന് 205 കിലോമീറ്റർ ആണ് ഈ ജലപാതയുടെ ആകെ നീളം.
മുനമ്പം , കൊച്ചി, കായംകുളം , നീണ്ടകര എന്നീ നാല് അഴിമുഖങ്ങൾ ഈ ജലപാതയിലുണ്ട്.
തണ്ണീർമുക്കം, തൃക്കുന്നപ്പുഴ എന്നീ ബണ്ടുകളും ഈ ജലപാതയിലാണ്.
70 മുതൽ 100 സെന്റിമീറ്റർ വരെ വേലിയേറ്റം ഉണ്ടാവാറുണ്ട്.
A schematic of India's national waterway #3
ദേശീയത ഇംഗ്ലീഷ് വിലാസം https://ml.wikipedia.org/wiki/Nationalism
ഒരു രാഷ്ട്രത്തിലെ ജനങ്ങളുടെയിടയിൽ രൂപപ്പെടുന്ന രാജ്യത്തോടുള്ള കൂറ്, ഐകമത്യബോധം എന്നീ സ്വഭാവഗുണങ്ങൾ ഒരുമിച്ചു ചേരുന്ന സവിശേഷ വൈകാരികാവസ്ഥയാണ് ദേശീയത അഥവാ ദേശീയബോധം .
രാജ്യത്തിലെ ജനതയുടെ അതിവിശിഷ്ടമായ ഒരു മനോവികാരമായി ദേശീയബോധത്തെ അഥവാ ദേശീയതയെ കണക്കാക്കാം.
ചില പ്രത്യേക സാഹചര്യങ്ങളിൽ മാത്രമേ ഒരു രാഷ്ട്രത്തിൽ ദേശീയബോധം ഉടലെടുക്കാറുള്ളൂ.
ഒരു രാഷ്ട്രത്തിലെ ജനങ്ങളെല്ലാം ഒരേ ഭാഷ സംസാരിക്കുന്നവരാണെങ്കിൽ അവരുടെ ഇടയിൽ സ്വാഭാവികമായും ഐകമത്യബോധം ഉണ്ടാകുന്നു.
ഇംഗ്ലണ്ട് , ഫ്രാൻസ് , ജർമനി തുടങ്ങിയ രാഷ്ട്രങ്ങളിൽ ദേശീയബോധം വളരുവാനുള്ള കാരണം അവരുടെ ഭാഷയാണ്.